**NOTĂ DE FUNDAMENTARE**

|  |
| --- |
| **1. Titlul proiectului de act normativ** |
| **ORDONANŢĂ DE URGENŢĂ****pentru completarea unor acte normative cu incidență în protecția animalelor, precum și pentru stabilirea unor măsuri organizatorice** |
| **2. Motivul emiterii actului normativ** |
| 1. Descrierea situației actuale | Sub aspectul componentei de menținere a ordinii și siguranței publice, Poliția Română desfășoară, potrivit competențelor, inclusiv activități de gestionare a fenomenului infracțional pe linia protecției animalelor, deținând un rol foarte important în ansamblul măsurilor adaptate particularităților acestui domeniu.Întrucât respectul față de viață și ființe, de animale în general, reprezintă principii de bază ale legislației naționale în materia protecției animalelor și ținând cont de relația existentă între agresivitatea față de animale și apariția unor comportări violente ale unui individ în mediul social, forța coercitivă a statului în vederea respectării de către cetățeni a normelor legale incidente este exercitată inclusiv prin Poliția Română, atât în materie contravențională cât și în ceea ce privește investigarea infracțiunilor specifice.Cadrul normativ care reglementează în prezent măsurile necesare pentru asigurarea condițiilor de viață şi bunăstare ale animalelor este Legea nr. 205/2004, republicată, privind protecţia animalelor.În baza legii, Autoritatea Naţională Sanitară Veterinară şi pentru Siguranţa Alimentelor reprezintă autoritatea națională în domeniul protecției animalelor, iar atribuțiile de control și monitorizare a aplicării legii intră atât în competența acestei autorități, cât și a Ministerului Afacerilor Interne .În materie de constatare a contravențiilor și aplicare a sancțiunilor contravenționale, competențele sunt de asemenea împărțite între persoane împuternicite din cadrul Autorităţii Naţionale Sanitare Veterinare şi pentru Siguranţa Alimentelor şi personal desemnat din cadrul Ministerului Afacerilor Interne.În materie penală, în contextul prevederilor art. 26 alin. (1) pct. 2 din Legea nr. 218/2002, republicată, privind organizarea și funcționarea Poliției Române, raportat la prevederile Legii nr. 364/2004, republicată, privind organizarea şi funcţionarea poliţiei judiciare, respectiv ale Codului de procedură penală, organele de cercetare penală ale poliției judiciare sunt competente să investigheze și să cerceteze, sub supravegherea parchetelor competente, infracțiunile prevăzute de art. 25 din Legea nr. 205/2004.În primele 5 luni ale anului 2020, la nivelul structurilor Poliției Române, au fost sesizate un număr de 369 de fapte penale, prevăzute de Legea nr. 205/2004, în creștere față de primele 5 luni ale anului 2019 când numărul acestora a fost de 287.De asemenea, sunt în creștere și infracțiunile prevăzute de O.U.G. nr. 55/2002, în primele 5 luni ale anului 2020 fiind înregistrate un număr de 204, față de aceeași perioadă de referință a anului 2019, când au fost înregistrate un număr de 196.Considerații privind practica internaționalăModelul structural și funcțional uzitat de către statele europene este unul diferit, astfel:  În Regatul Unit al Marii Britanii și Irlandei de Nord în cazul constatării unor cazuri de infracțiuni săvârșite împotriva animalelor cetățenii englezi pot apela numărul scurt de telefon „101” ori pot lua legătura cu organizația de caritate RSPCA (Societatea Regală de Prevenire a Cruzimii faţă de Animale) la numărul de telefon 0300 1234 999 , care poate colabora cu structurile de poliție când situația o impune. În Italia infracțiunile săvârșite împotriva animalelor de companie sunt semnalate către Poliția Locală sau Carabinieri iar infracțiunile săvârșite împotriva animalelor sălbatice sunt semnalate către Poliția Metropolitană a orașelor, Poliția Statală sau unitatea de Carabinieri cu atribuții pe linia infracțiunilor silvice.Un alt exemplu, la nivel european, este cel al poliției olandeze care are o divizie specială dedicată protecției animalelor, cunoscută sub numele de „dierenpolitie” (poliția animalelor). Această structură gestionează sesizările privind animalele de companie și animalele sălbatice aflate în pericol.Ofițeri de poliție din cadrul acestei structuri au beneficiat de o pregătire specială care le permite să trateze eficient infracțiunile săvârșite asupra animalelor. Deși este o structură de aplicare a legii, membrii „dierenpolitie” au cunoștințe practice de îngrijire veterinară și furnizează în mod regulat animalelor rănite sau bolnave atenție medicală de urgență.Ca și în cazul altor servicii de urgență, cetățenii olandezi în cauză, pot contacta „dierenpolitie” prin apelarea unui numărului scurt de telefon „144”. Această linie de asistență telefonică este rezervată exclusiv pentru apelurile legate de animale în pericol și permite polițiștilor să răspundă în mod operativ la urgențe. |
| 2. Schimbări preconizate | Prin proiect se propune modificarea și completarea Legii nr.205/2004 din perspectiva mecanismului de protecție a animalelor, după cum urmează:- stabilirea unui mecanism potrivit căruia organele de poliție care constată că un animal se află într-o situație de pericol emit ordin de plasare a animalului în adăpost;- stabilirea situațiilor care prezumă existența unui pericol pentru animale:a) rănirea sau schingiuirea animalelor;b) organizarea de lupte între animale sau cu animale;c) practicarea tirului pe animale domestice sau pe animale sălbatice captive;d) folosirea de animale vii pentru dresajul animalelor sau pentru a le controla agresivitatea;e) prezența fără supraveghere, pe căile de circulație publică, a animalelor din speciile ecvine și rumegătoare mari și mici.- stabilirea elementelor pe care le conține ordinul de plasare a animalelor în adăpost;- instituirea în sarcina consiliilor județene și a Consiliului General al Municipiului Bucureşti a obligaţiei de a asigura cu caracter continuu și permanent servicii publice de adăpostire a animalelor ce fac obiect al ordinului de plasare în adăpost. Această soluție are în vedere utilizarea cu eficiență a resurselor bugetare la nivelul județului/Municipiului București în mod centralizat;- stabilirea modalităților prin care se asigură aceste servicii publice;- instituirea posibilității de contestare a ordinului de plasare în adăpost;- instituirea dreptului polițiștilor de a pătrunde în domiciliul sau reședința oricărei persoane fizice, fără acordul acesteia, precum și în sediul oricărei persoane juridice, fără acordul reprezentantului legal al acesteia, dacă informațiile aflate la dispoziția polițiștilor indică faptul că în acele spații se află un animal în situație de pericol potrivit art. 241 alin.(2) lit.a)-d). Aceste situații prezintă justificare prin natura pericolului social al faptei, precum și prin necesitatea de adoptare a unor măsuri de intervenție rapidă pentru protejarea vieții animalului și asigurarea ordinii publice, context în care sunt incidente dispozițiile art. 27 alin.(2) lit.b) și c) din Constituția României, republicată.De asemenea, prin proiect se propune completarea dispozițiilor Legii nr.218/2002 privind organizarea și funcționarea Poliției Române din perspectiva desfășurării activităţilor specifice pentru protecția animalelor.Proiectul vizează și stabilirea unui mecanism pentru încadrarea funcțiilor de polițist din structura Poliției Române cu atribuții în protecția animalelor prin transferul, fără examen sau concurs, a personalui specializat în medicină veterinară din cadrul Autorităţii Naţionale Sanitare Veterinare şi pentru Siguranţa Alimentelor, cu acordul acestuia, în numărul și structura de posturi stabilite prin ordin al ministrului afacerilor interne.În cadrul dispozițiilor finale și tranzitorii este instituită o prevedere potrivit căreia serviciile publice de adăpostire a animalelor ce fac obiect al ordinului de plasare se operaționalizează în termen de 60 de zile de la data publicării în Monitorul Oficial al României a prezentei ordonanțe de urgență. Această soluție are în vederea instituirea unui termen în care se pot înființa aceste structuri la nivelul consiliilor județene. |
| 3. Alte informații |  |
| **3*.* Impactul socio-economic al proiectului de act normativ** |
| 1. Impactul macroeconomic | Proiectul de act normativ nu se referă la acest subiect. |
| 11. Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect. |
| 21. Impactul asupra sarcinilor administrative | Nu este cazul |
| 22. Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Nu este cazul |
| 4. Impactul asupra mediului | Proiectul de act normativ nu se referă la acest subiect. |
| 5. Alte informații |  |
| **4. Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)** |
| - mii lei - |
| Indicatori | Anul curent | Următorii 4 ani | Media pe 5 ani |
| **1** | **2020** | **2021** | **2022** | **2023** | **2024** |  |
| 1. Modificări ale veniturilor bugetare, plus/minus, din care: | ~~-~~ |
| a) buget de stat |
| (i) impozit pe profit |
| (ii) impozit pe venit |
| b) bugete locale |
| (i) impozit pe profit |
| c) bugetul asigurărilor sociale de stat |
| (i) contribuții de asigurări |
| 2. Modificări ale cheltuielilor bugetare, plus/minus, din care: a) buget de stat |
| (i) cheltuieli de personal |
| (ii) bunuri și servicii |
| (iii) transferuri între unități ale administrației publice |
| b) bugete locale |
| (i) cheltuieli de personal |
| (ii) bunuri și servicii |
| c) bugetul asigurărilor sociale de stat |
| (i) cheltuieli de personal |
| (ii) bunuri și servicii |
| 3. Impact financiar, plus/minus, din care: (venituri-cheltuieli) |
| a) buget de stat |
| b) bugete locale |
| c) bugetul asigurărilor sociale de stat |
| 4. Propuneri pentru acoperirea creșterii cheltuielilor bugetare |  |
| 5. Propuneri pentru a compensa reducerea veniturilor bugetare |  |
| 6. Calcule detaliate privind fundamentarea modificărilor veniturilor și/sau cheltuielilor bugetare |  |
| 7. Alte informații | Măsurile propuse nu presupun modificări ale veniturilor bugetare. |
| **5. Efectele proiectului de act normativ asupra legislației în vigoare** |
| 1. Măsuri normative necesare pentru aplicarea prevederilor proiectului de act normativ: a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; b) acte normative ce urmează a fi elaborate în vederea implementării noilor dispoziții. | Legea nr.205/2004 privind protecția animalelor, cu modificările și completările ulterioare;Legea nr. 218/2002 privind organizarea şi funcţionarea Poliţiei Române, republicată. |
| 11. Compatibilitatea proiectului de act normativ cu legislația în domeniul achizițiilor publice | Proiectul de act normativ nu se referă la acest subiect. |
| 2. Conformitatea proiectului de act normativ cu legislația comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curții de Justiție a Uniunii Europene | Proiectul de act normativ nu se referă la acest subiect. |
| 5. Alte acte normative și/ sau documente internaționale din care decurg angajamente | Proiectul de act normativ nu se referă la acest subiect. |
| 6. Alte informații |  |
| **6. Consultările efectuate în vederea elaborării proiectului de act normativ** |
| 1. Informații privind procesul de consultare cu organizații neguvernamentale, institute de cercetare și alte organisme implicate. | Prezentul act normativ a fost analizat în cadrul Comisiei de dialog social constituită la nivelul MAI. |
| 2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul proiectului de act normativ. | Organizațiile sindicale ale polițiștilor și organizația profesională |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative. | Proiectul a fost transmis structurilor asociative ale autorităților administrației publice locale |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente. | Proiectul de act normativ nu se referă la acest subiect. |
| 5. Informații privind avizarea de către:a) Consiliul Legislativ b) Consiliul Suprem de Apărare a Țăriic) Consiliul Economic și Social d) Consiliul Concurenței e) Curtea de Conturi | - Avizul CES nr. \_\_\_\_\_\_\_\_\_\_\_\_\_\_\_\_\_- Avizul CSAT nr. \_\_\_\_\_\_\_\_\_\_\_\_\_\_\_\_\_- Avizul Departamentului pentru Relația cu Parlamentul nr.\_\_\_\_\_\_/\_\_\_\_\_\_\_\_- Avizul CL nr. \_\_\_\_\_\_\_\_\_\_\_\_\_\_\_\_\_ |
| 6. Alte informații |  |
| **7. Activități de informare publică privind elaborarea și implementarea proiectului de act normativ** |
| 1. Informarea societății civile cu privire la necesitatea elaborării proiectului de act normativ | Proiectul de act normativ prezentat a fost elaborat cu respectarea prevederilor Legii nr. 52/2003 privind transparența decizională în administrația publică, cu modificările și completările ulterioare, fiind afișat pe pagina de internet a MAI la data de \_\_.\_\_.\_\_\_\_. |
| 2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Proiectul de act normativ nu se referă la acest subiect. |
| 3. Alte informații | Promovarea prezentului act normativ s-a făcut cu respectarea Legii nr. 52/2003 privind transparenţa decizională în administraţia publică, republicată. |
| **8. Măsuri de implementare** |
| 1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor organisme sau extinderea competențelor instituțiilor existente | Proiectul de act normativ nu se referă la acest subiect. |
| 2. Alte informații | - |
|  |  |

În considerarea celor prezentate,a fost elaborat prezentul **proiect de Ordonanță de urgență a Guvernuluipentru completarea unor acte normative cu incidență în protecția animalelor, precum și pentru stabilirea unor măsuri organizatorice**,pe care-l supunem Guvernului spre aprobare.

|  |  |
| --- | --- |
|  **MINISTRUL AFACERILOR INTERNE** **ION MARCEL VELA** | **PREȘEDINTELE AUTORITĂŢII NAŢIONALE SANITARE VETERINARE ŞI PENTRU SIGURANŢA ALIMENTELOR****Dr. ROBERT VIOREL CHIOVEANU** |

**AVIZ FAVORABIL:**

|  |  |
| --- | --- |
| **MINISTRUL MUNCII ȘI PROTECȚIEI SOCIALE****VICTORIA VIOLETA ALEXANDRU** | **MINISTRUL LUCRĂRILOR PUBLICE, DEZVOLTĂRII ȘI ADMINISTRAȚIEI**[**ION ȘTEFAN**](http://mdrap.ro/userfiles/cv-stefan-ion.doc) |
| **PREȘEDINTELE AGENȚIEI NAȚIONALE A FUNCȚIONARILOR PUBLICI****CIPRIAN CIUCU** | **MINISTRUL FINANȚELOR PUBLICE****VASILE-FLORIN CÎȚU** |
| **MINISTRUL JUSTIȚIEI****MARIAN CĂTĂLIN PREDOIU** |